ମହମ୍ମଦ ମୁସୀର ଜଣେ ଓଡ଼ିଆ ସଙ୍ଗୀତକାର ଓ କଣ୍ଠଶିଳ୍ପୀ ।[୧] ସେ ପ୍ରଥମ ଆକାଶବାଣୀ କଟକର ଯୁବବାଣୀ କାର୍ଯ୍ୟକ୍ରମରେ ସଙ୍ଗୀତ ପ୍ରସ୍ତୁତ କରିବା ସହିତ କଣ୍ଠଦାନ କରୁଥିଲେ । ୧୯୭୯ ମସିହାରେ ସମର ସଲିମ ସାଇମନ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୧୯୯୧ ମସିହାରେ ମା ମତେ ଶକ୍ତି ଦେ ଚଳଚ୍ଚିତ୍ର ପାଇଁ ତାଙ୍କୁ ଓଡ଼ିଶା ସିନେକ୍ରିଟିକ ଆସୋସିଏସନ ତରଫରୁ ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶକ ପୁରସ୍କାର ପ୍ରଦାନ କରାଯାଇଥିଲା ।
ମୁସୀର ୧୯୭୯ରୁ ୧୯୯୯ ମସିହାଯାଏଁ ସମୁଦାୟ ୮ ଗୋଟି ଓଡ଼ିଆ କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ୨୦୧୯ ମସିହାରେ ତାଙ୍କ ସଙ୍ଗୀତ ନିର୍ଦ୍ଦେଶନା ଏକ ଓଡ଼ିଆ କଥାଚିତ୍ର ଏ ଦିଲ୍ ତତେ ଦେଲି ମୁକ୍ତିଲାଭ କରିଥିଲା ।
